Rejoice Mabudafhasi

Rejoice Thizwilondi Mabudafhasi (o o tshotsweng ka Motsheganong a le masome mabedi le boraro ngwaga wa 1943) ke mopolotiki wa kwa Aforika Borwa o a neng a emetse phathi ya African National Congress (ANC) kwa palamenteng go tswa ka 1994 go fitlhelela a ithola marapo ka Moranang 2017. O ne a thapiwa e le moemedi wa Aforika Borwa kwa Zimbabwe ka 2021.

Mabudafhasi pele o ne a bereka e le mothusa tona wa tikologo le bojanala go tswa ka 1999 go tsena 2009 ka fa tlase ga puso ya ga Thabo Mbeki, le tautona Jacob Zuma, e le mothsua tona wa metsi le tikologo go tswa ka 2009 go tsena 2014 le e le mothusa tona wa botaki le ngwao go tswa ka 2014 go tsena 2017. O ne a ithola marapo go tswa kwa palamenteng morago ga gore Zuma a mo role marapo mo maemong a gagwe a bofelo ka 2017. E le leloko la lekgotla la babereki le molweladitshwanelo kgatlhanong le puso ya tlhaolele, o berekile gape mo komiting ya ANC ka 2007 go tsena 2022.

 Botshelo jwa a le mmotlana le tiro 
Mabudafhasi o tshotswe ka Motsheganong a le masome mabedi le boraro ngwaga wa 1943."Rejoice Mabudafhasi". People's Assembly. Retrieved 27 November 2025 O berekile ka nakwana e le morutabana kwa Tshilidzi School kwa Soweto go tswa ka 1962 go tsena 1963 pele ga a nna motsamaisi wa motlobo wa dibuka kwa University of the North ka 1965."Meet Ms Rejoice Mabudafhasi". Vuk'uzenzele. 2011. Retrieved 27 November 2025 Fa a bereka kwa sekolong se segolwane sa ithutelo ditiro, o ne a le matlhagatlhaga mo letsholong kgatlhanong le puso ya tlhaolele, le mo United Democratic Front le lekgotla la bomme ba Transvaal. Go tswa ka 1992 go tsena 1994, o ne a bereka e le motshwara madi wa lekgotla la babereki ba thuto, botsogo le ba bakopaneng, e le lekgotla le le berekisanang le la ANC la babereki la COSATU."Rejoice Thizwilondi Mabudafhasi, Ms". South African Government. Retrieved 27 November 2025

 Tiro ya gagwe mo pusong 
Mabudafhasi o dule kwa University of the North morago ga ditlhopho tsa 1994, tse mo go tsone a neng a tlhophilwe mo mannong a ANC mo palamenteng ya ntlha morago ga puso ya tlhaolele.Dentlinger, Lindsay (2 May 2017). "Former Minister Rejoice Mabudafhasi resigns as MP". EWN. Retrieved 27 November 2025"Axed deputy minister Rejoice Mabudafhasi steps down as an MP". Business Day. 2 May 2017. Retrieved 27 November 2025 Ene le Susan Shabangu le Elizabeth Thabethe, e ne e le basadi ba ba neng ba emetse COSATU mo lenaaneng la bontlhopheng ba ANC.Dove, Fiona (1994). "Questions of Accountability". Agenda: Empowering Women for Gender Equity (20): 53–56. doi:10.2307/4065871. ISSN 1013-0950. JSTOR 4065871.

 Lephata la tikologo le bojanala: 1999 go tsena 2009 
Morago ga go tlhophiwa gape go ya palamenteng ka ditlhopho tsa 1999, tautona Thabo Mbeki o ne a tlhopha Mabudafhasi e le mothusa tona wa tikologo le bojanala."Former Arts and Culture Deputy Minister resigns as MP". eNCA. 2 May 2017. Retrieved 27 November 2025 O ne a nna mo maemong a go tswa ka Seetebosigo 1999 go tsena Motsheganong 2009, ka nako ya puso ya ga Mbeki le o a neng a mo tlhatlhama ka nakwana Kgalema Motlanthe, o ne a bereka ka fa tlase ga ga tona Valli Moosa le Marthinus van Schalkwyk. Fa godimo ga foo, kwa bokopanong jwa ANC jwa masome matlhano le bobedi ka Morule 2007, o ne a tlhophiwa mo setlheng sa gagwe sa ntlha sa dingwaga tse tlhano mo komiting ya phathi, o ne a nna mo maemong a masome mane le bobedi mo go bo ntlhopneg ba ba masome a robabobedi ba ba neng ba tlhophilwe, a iponela ditalama di le sekete, makgolo a marataro, masome a robabongwe le borobabobedi mo ditalameng di le dikete tse nne tse di neng di dirisitswe."ANC National Executive Committee Members". ANC. Retrieved 27 November 2025

 Lephata la metsi le tikologo:2009 go tsena 2014 
Morago ga ditlhopho tsa 2009, tautona o mosha Jacob Zuma o ne a tswakanya matona, Mabudafashi a tlhomiwa mothusa tona wa metsi le tikologo ka fa tlase ga ga tona Buyelwa Sonjica (morago a tlhatlhamiwa ke Edna Molewa). Mo sephatlong sa setlha, kwa bokopanong jwa ANC jwa masome a matlhano le boraro ka Morule 2012, o ne a tlhophiwa gape mo komiting ya ANC, a le mo maemong a masome a mabedi le bosupa jwa maloko a le masome a robabobedi."52nd National Conference: National Executive Committee as elected". African National Congress. 20 December 2007. Retrieved 27 November 2025

 Botaki le ngwao:2014 go tsena 2017 
Mo ditlhophong tsa 2014, Mabudafhasi o ne a tlhophiwa gape mo setlheng sa gagwe sa bofelo mo palamenteng, a le mo maemong a masome a mane le bone a ANC.Rejoice Mabudafhasi". People's Assembly. Retrieved 27 November 2025 Morago ga ditlhopho, Zuma o ne a mo fudusa kwa lephateng la metsi le tikologo, a mo thapa go nna mothusa tona wa botaki le ngwao ka fa tlase ga ga tona Nathi Mthethwa."Full List of Jacob Zuma's 2014 cabinet – all the Ministers and Deputies". BizNews. 25 May 2014. Retrieved 27 November 2025 Dingwaag si ise di tshware boraro moragonyana, Zuma o ne a mo rola marapo mo tswakanyong ya matona ya Mopitlo 2017.Thamm, Marianne (30 March 2017). "The axeman strikes: Gordhan sidelined in Zuma's late-night cabinet reshuffle gamble". Daily Maverick. Retrieved 27 November 2025 Moragonyana o ne a itsise fa a tlaa ithola marapo e le leloko la palamente, go tswa ka Moranang a le masome mararo ngwaga wa 2017.

 Tiro ya morago 
Le ntswa a ne a ithotse marapo mo palamenteng, Mabudafhasi o ne a tlhophiwa gape mo setlheng sa dingwaga tse tlhano mo komiting ya ANC kwa bokopanong jwa tlhopho jwa Morule 2017."Here is the ANC's new NEC". Citypress. 21 December 2017. Archived from the original on 7 December 2021. Retrieved 27 November 2025 Ka 2021, o ne a tlhomiwa moemedi wa Aforika Borwa kwa Zimbabwe, ke motlhatlhami wa ga Zuma ebong Cyril Ramaphosa."SA appoints new ambassador to Zim". Sunday Mail. 23 May 2021. Retrieved 27 November 2025 O ne a seka a emela ditlhopho gape kwa bokopanong jwa ANC jwa masome a matlhano le botlhano ka Morule 2022."Top 200 NEC additional members list". African National Congress. 1 December 2022. Retrieved 27 November 2025

 Metswedi